„ Maður verður að viðhalda gleðinni þegar álagið er mikið “ 19. nóvember 2019 18:26 Frá tónleikunum í Tryggvaskála á síðasta ári . Hin árlegi jóladjass Kvartetts Kristjönu Stefáns verður haldinn föstudaginn 13. desember kl. 21:00 í Tryggvaskála á Selfossi . Þetta er í 28. skipti sem jóladjassinn er haldinn á Selfossi . „ Undanfari kvartettsins varð til sumarið 1990 . Karl Sighvatsson hammondleikari setti saman band með mér sem söngkonu , Smára Kristjáns á bassa og Árna Áskelssyni á trommur . Við vorum ráðin til að spila djass á sumarhátíðinni „ Þorláksmessu “ í Þorlákshöfn , “ segir Kristjana í samtali við sunnlenska.is . „ Eftir það vorum við svo beðin að spila á 17. júní skemmtun í íþróttahúsinu á Selfossi og þá kom Gunnar Jónsson inn í stað Árna á trommur og þá var þessi kvartett Karls Sighvatssonar formlega stofnaður . Við spiluðum nokkur gigg í kjölfarið eftir það og Heiðar sem rak Hótel Selfoss á þeim tíma varð svo hrifin að hann réði okkur að spila djass fyrir matargesti á Hótelinu . En við spiluðum aldrei þau gigg því að Kalli lést í bílslysi 2. júní 1991 , “ segir Kristjana . Jóladjassinn verður tilKristjana segir að seinna sama ár hafi þau ákveðið að setja saman bandið aftur með Vigni sem píanóleikara og undir hennar nafni ; Kvartett Kristjönu Stefáns . „ Þá í desember spiluðum við fyrstu jóladjass tónleikana . Þannig að árið 2021 verður þetta 30 ára afmælisveisla , “ segir Kristjana en á tónleikunum eru spilar kvartettinn jólalög í þeirra eigin djass - og blúsútsetningum . Fyrsti jóladjassinn var haldinn árið 1991 á HM Café á Selfossi . „ Síðan vorum við á Hótel Selfoss í nokkur skipti . Svo var það Pakkhúsið í nokkur ár . Við vorum eitt ár í Hvíta húsinu en undanfarin ár í höfum við verið í Tryggvaskála , “ segir Kristjana og bætir því við að aðeins einu sinni hafi þau ekki getað spilað . Það var þegar hún og Vignir voru bæði í námi í Hollandi og voru ekki komin heim í tæka tíð fyrir jólin til að halda tónleikana . Árið 1996 kom svo út geisladiskur með hljómsveitinni sem bar heitið Ég verð heima um jólin . Aðeins örfá eintök eru eftir af þessum diski og verða þau seld við innganginn á tónleikunum . Einnig er hægt að nálgast diskinn á Spotify . Aðeins örfá eintök eru eftir af þessum diski og verða þau seld við innganginn á tónleikunum . Ekki bara fyrir djassáhugafólkAð sögn Kristjönu mætir í grunninn alltaf sama fólkið ár eftir ár . „ Samt er auðvitað hreyfing á þessu frá ári til árs enda erum við oftast með gesti og þeir draga mismunandi fólk að , “ segir Kristjana . Kristjana segir tónleikana vera fyrir alla , ekki endilega bara djassáhugafólk . „ Þetta eru jólalög sem allir þekkja þó svo að einstaka frumsamið lag slæðist með . Við reynum að hafa lagalistan fjölbreyttan . “ Tónleikarnir í ár verða með svipuðum sniði og áður . „ Reyndar erum við með tvo gesti í ár , þær Guðlaugu Dröfn Ólafsdóttur og Soffíu Stefánsdóttur . Við þrjár ætlum að syngja jólalög í anda Andrews systra , líkt og Borgardætur hafa gert í gengum tíðina . Ég hlakka mikið til , “ segir Kristjana . Nauðsynlegt að vinna með góðu fólkiAðspurð segir Kristjana sjálf vera mikið jólabarn . „ Ég er svo heppin að geta unnið með vinum mínum í desember , með Kvartettinum á Selfossi , með Eitthvað fallegt ( Röggu Gröndal og Svavari Knút ) út um allt land og með Jésú litla ( Halldóru Geirharðs og Bergi Þór ) í Borgarleikhúsinu . Við listamenn erum svo oft að vinna mikið í desember og maður verður að viðhalda gleðinni þegar álagið er mikið og er því nauðsynlegt að vinna með góðu fólki . En samt toppar ekkert það að vera með fjölskyldunni yfir hátíðarnar . Ég ætla halda mitt fyrsta fjölskyldu jólaboð í langan tíma og ég get ekki beðið , “ segir Kristjana glöð í bragði . Jólabarnið Kristjana segist eiga erfitt með að nefna eitthvað eitt uppáhalds lag af lagaprógramminu . „ Ég á mjög erfitt með að gera upp á milli laganna . Samt er titillag plötunar okkar „ Ég verð heima um jólin “ lagið sem ég fæ kannski mest hlýtt í hjartað yfir þar sem að það er alltaf fyrsta lag tónleikana og setur tóninn fyrir það sem koma skal . Svo þýddi Guðlaug Elísabet vinkona mín textann fyrir okkur og það gerir lagið ennþá betra , “ segir Kristjana að lokum .